**Lærervejledning:** Oplæg og dialog om nikotinprodukter på forældremøde på 5. eller 9. årgang i Viborg Kommunes skoler.

**Introduktion til materialet**

I Viborg kommune ønsker vi at arbejde tidligt forbyggende med at sikre røg-og nikotinfri miljøer for vores børn og unge i skole og fritid.

Dette materiale handler om at klæde forældre på, tidligt i børnenes ungdom, med viden om hvad nikotinprodukter er, udbrede kendskabet til skadevirkninger samt de beskyttende faktorer man som forældre kan styrke omkring eget barn og dets fællesskaber.

**Målgruppen** er forældre på 5. eller 9. årgang, der på skoleårets første forældremøde bliver introduceret for basispakken eller den udvidede pakke.

**Materialet** består af 3 elementer.

1. Et **basisoplæg** bestående af et slideshow med introduktion til indsatsen, en kort animationsfilm samt 5 minutters reflektion mellem forældre i mindre grupper.

*Varighed: 15-20 min.*

1. Et **udvidet oplæg**, hvor slideshowet endvidere indeholder dilemmaspørgsmål som lægger op til gruppedrøftelse i forældregruppen.   
   Der er tre dilemmaspørgsmål, hvor forældrene skal forholde sig til viden om eget eller andres børns brug af nikotinprodukter.

*Varighed: 30-45 min.*

1. Et **uddelingsark** til forældrene. Uddelingsarket skal printes og uddeles efter både basisoplægget og det udvidede oplæg.

*Se nedenfor hvad de to slideshows indeholder*

|  |  |  |
| --- | --- | --- |
|  | Basis | Udvidet |
| **Rammesætning**  Video: Hvorfor har vi forebyggelse af nikotin på dagsordenen? | Afkrydsning med massiv udfyldning | Afkrydsning med massiv udfyldning |
| **Viden**  Video:  Hvad er nikotin, og hvorfor er det skadeligt for børn og unge?  Hvilke produkter findes der?  Hvad er lovgivningen?  Beskyttende faktorer og anbefalinger | Afkrydsning med massiv udfyldning | Afkrydsning med massiv udfyldning |
| Reflektionsspørgsmål til dialog i forældregruppen | Afkrydsning med massiv udfyldning | Afkrydsning med massiv udfyldning |
| **Handling**  Hvad gør vores skole, når en problematik opdages? | Afkrydsning med massiv udfyldning | Afkrydsning med massiv udfyldning |
| **Hjælp og støtte**  Hvor kan jeg som fagperson få mere viden om området?  Hvor kan forældre søge hjælp og støtte? | Afkrydsning med massiv udfyldning | Afkrydsning med massiv udfyldning |
| **Dilemma 1**  Klasselærer kontakter forældre med bekymring om brug af nikotin |  | Afkrydsning med massiv udfyldning |
| **Dilemma 2**  Forældre får viden om andre børns mulige forbrug af nikotin |  | Afkrydsning med massiv udfyldning |
| **Dilemma 3**  Forældre får viden om muligt salg af nikotinprodukter på skolen |  | Afkrydsning med massiv udfyldning |

**Hvornår**

Materialet er udviklet til brug på det årlige forældremøde på 5. eller 9. årgang.   
Hvilket klassetrin der vælges til brug af materialet, beror på en vurdering af den enkelte klasses modenhed. Er der eksempelvis i lokalsamfundet en fortælling om nikotinforbrug blandt unge, kan det være en fordel at bruge den udvidede pakke og sætte tidligt ind, for at imødekomme de udfordringer forældrene kan møde i umiddelbar nær fremtid.   
Det er også muligt at bruge basispakken i en 5. klasse, for at bruge den udvidede pakke når samme årgang starter i de ældre klasser.

**Forberedelse**

Begge slideshows kan stå for sig selv, men det er skolen (enten lærerne eller en repræsentant fra ledelsen), der skal facilitere indholdet, hvor Viborg Kommune er afsender. I vælger om det skal være basis eller udvidet pakke, I præsenterer.

*Før mødet*

1. Kig materialet igennem og forbered din introduktion, samt hvordan du vil igangsætte forældredialogen efter filmen og lave en kort opsamling.

**Husk**: Forældrene kan altid kontakte medarbejdere i Sundhedscenter Viborg, eller søge mere viden på Sundhedsstyrelsens hjemmeside, om den information der præsenteres i indholdet. Det skal I som skole (leder/lærer) ikke stå på mål for.

1. Print uddelingsarket med beskyttende faktorer og kontaktoplysninger, så alle fremmødte familier kan få arket med hjem.
2. Forhør dig hos ledelsen og i udskolingen om de oplever aktuelle udfordringer med nikotinprodukter lokalt.   
   Hvis det er tilfældet, så forbered dig på, at aktuelle udfordringer på andre årgange *kan* blive et emne på forældremødet. Her kan du bede forældrene om at rette deres viden til skolens ledelse, SSP-læreren, det berørte årgangsteam eller de berørte unges forældre, så udfordringen kan håndteres.

*Under mødet*

1. Nedskriv de vigtigste pointer fra dialogerne mellem forældrene.
2. Uddel arket med beskyttende faktorer og kontaktoplysninger til forældrene

*Efter mødet*

1. Send slideshowet ud til årgangens forældre efter forældremødet. Gerne med de vigtigste pointer fra forældredrøftelserne.

Bonus: hvis I som skole ønsker at forsøge jer med, at motivere forældrene til at indgå konkrete forældreaftaler omkring nikotinfri skole og fritid, kan I lade jer inspirere til det i Sundhedsstyrelsens materiale til forældreaftaler.   
Det finder I her: [Røgfri Fremtid - Materiale til forældremøder](https://www.cancer.dk/roegfri-fremtid/hvad-kan-jeg-goere/materiale-til-foraeldremoeder/)

**Undervisningsmateriale til elever**

Denne indsats i sidste halvdel af mellemtrinnet fokuserer på forældre som de vigtigste voksne i børn og unges liv og hvis holdninger til fx. nikotin har en væsentlig betydning for barnets valg.

Ønsker du som lærer at arbejde med din klasses fællesskab og elevernes evne til at sige fra og respektere egne og andres grænser i forhold til fx. Nikotin, så har Sundhedsstyrelsen netop udarbejdet et fagligt undervisningsmateriale målrettet 5.-9. klasse. Materialet findes her: [Undervisningsmaterialer | Tobak og nikotin | Tema | Sundhedsstyrelsen](https://www.sst.dk/da/Undervisningsmaterialer-om-tobak-og-nikotin)